**Lillestrøm videregående skole** (**LVS**), tidligere **Lillestrøm Interkommunale Høgre Almenskole** og **Lillestrøm Gymnas**, kan føre sine røtter tilbake til den private middelskolen som ble startet i Lillestrøm i 1884.

Skolen ligger sentralt bak kirken i Lillestrøm sentrum. De eldste av bygningene ble ferdigstilt i 1950 og ble offisielt åpnet i september 1951. Skolen er påbygd i 1958, 1995 og 2015.

Flyfoto av Lillestrøm videregående skole Foto: GAD 
Skolen er fortsatt en «teoretisk skole» som tilbyr utdanningsprogrammene studiespesialisering, musikk-dans-drama og medier & kommunikasjon. Skolen tilbyr også et særløp for fremmedkulturelle elever, både forberedende grunnkurs og treårig løp i studiespesialisering, i tillegg til musikk tilrettelagt (MDT). Lillestrøm videregående skole er også en IB World School.

Lillestrøm videregående skole har et godt omdømme og tiltrekker seg elever fra hele Romerike. Når det gjelder resultater, gjør skolens elever det godt. Skolen regnes blant de beste skolene i Akershus innenfor sine studietilbud.

Motto og verdier
----------------

Mottoet til Lillestrøm videregående skole er *Festina Lente* («Skynd deg langsomt»). Frem til ca 2012 hadde skolen mottoet *Ars longa vita brevis* («Livet er kort, kunnskapen varer lenge»).

Skoleledelsen har vedtatt at skolen skal ha følgende pedagogiske plattform: 

> «Lillestrøm videregående skole skal være en skole som er godt synlig i lokalmiljøet med et positivt læringsmiljø kjennetegnet av trivsel, samarbeid og pedagogisk mangfold. (Skolen skal ha) faglig dyktige lærere som er inspirerte, engasjerte og har blikk for den enkelte. (Skolen skal også ha) moderne utstyr i tradisjonsrike omgivelser.
> 
> Lillestrøm videregående skole: Kunnskap, kunst og kultur i et allsidig og utfordrende miljø i hjertet av Lillestrøm.»
> 
> 

I 2011 ble denne plattformen videreført ved at skolens ledelse satte opp følgende strategiske mål:

* Skolen skal være foregangsskole innen skolens programområder.
* Skolen skal gi elevene fagkunnskaper og et solid fundament for videre studier.
* Elevene skal ha en positiv relativ karakterutvikling over tre år.
* Skolen skal utvikle toleranse, sosiale ferdigheter og internasjonal forståelse.
* Skolen skal være synlig i lokalmiljøet.

Skolens temaprofil er *Gjensidig læring og utvikling gjennom internasjonalt samarbeid.* Dette understreker at skolen satser systematisk på internasjonalisering. Skolen har bl.a. partnerskoler i Ghana, Spania, Tyskland og Frankrike. LVS er i tillegg medlem i ASPnet (UNESCOs skolenettverk). Skolen er også p.t.[*når?*] Comenius-skole og samarbeider for fjerde år på rad[*når?*] med skoler i Danmark, England, Frankrike og Tyskland.

Utdanningstilbud
----------------

Lillestrøm videregående skole er preget av sin bakgrunn som gymnas. Den er fortsatt langt på vei en "allmennfaglig skole". I dag tilbyr den i tillegg til studiespesialisering utdanningsprogram som fører til generell studiekompetanse, m.a.o. studieforberedende utdanningsprogram:

* Studiespesialisering med programområdene realfag og språk, samfunnsfag og økonomi.
* International Baccalaureate (IB).
* Musikk, dans og drama, alle tre programområder.
* Medier og kommunikasjon med spesiell studiekompetanse.
* Forberedende Vg1-kurs for minoritetsspråklige elever
* MDT – ettårig tilrettelagt kurs i musikk («APO»).

Skolen hadde også i en årrekke et eget prosjekt som ble kalt Kjellerprosjektet eller *Forskerlinja*. Skolen var forsøksskole som arbeidet med å utvikle læreplaner i et helt nytt fag, Forskningslære. Resultatene av utprøvingen ble etter innføringen av Kunnskapsløftet videreført i Teknologi og forskningslære.
Under utprøvingen av dette nye faget var skolen pionerskole og samarbeidet tett med forskningsmiljøet på Kjeller (IFA, FFI, NILU). Dette samarbeidet er fortsatt viktig for LVS.

Skolens rektorer
----------------

* fra 1884–1886: Sverre F Johnsen og Jens Skogvold
* fra 1886–1896: Einar Schibbye
* fra 1896–1939: Hans Krogsrud
* fra 1939: Hans Nylund
* fra 1971–1978: Sverre Falchenberg Pedersen
* fra 1978–1995: Kåre Haugen
* fra 1995–1999: Eli Vinje
* fra 1999–2012: Tor Nakstad
* fra 2012–: Øivind Sørlie

Kultur
------

### Bildekunst

Lillestrøm videregående skole har en rikholdig kunstsamling hvor kjernen i samlingene består av aulautsmykningen med verk av maleren Henrik Sørensen samt maleri og trerelieffer av Dagfin Werenskiold. Skolens aula er et eksempel på 50-tallsarkitektur. Den er svært mye brukt som møte- og opplevelsessted for skolens egne elever og personale, men også for gjester utenfra.

### Skolerevy

Hvert år siden 2014 har elevene ved skolen satt opp en revy som kalles «Snilerevyen». Arbeidet med Snilerevyen administreres av et styre og gruppesjefer. Styret har det overordnede administrative ansvaret for revyen.

| År | Navn | Premiere | Karakter Aftenposten | Karakter Romerikes Blad |
| --- | --- | --- | --- | --- |
| 2014 | «Lillestrøm mot verden» | 17. desember 2014 | N/A | 4 |
| 2016 | «Vet du det du vet?» | 12. januar 2016 | 4 | 4 |
| 2017 | «Foran fremtiden» | 10. januar 2017 | 5 | N/A |
| 2018 | «Vent, hva?» | 6. januar 2018 | 3 | 5 |
| 2019 | «👌» | 10. januar 2019 | 6 | 5 |
| 2020 | «Snilerevyen 1348» | 7. januar 2020 | 4 | 5 |
| 2021 | «så halvveis» | – | – | – |
| 2022 | «Tiden flyr» | 6. januar 2022 | - | - |
| 2023 | "Vi legger det på hylla" | 5. januar 2023 | - | 5 |

Tidligere elever (utvalg)
-------------------------

**Objektivitet:** Utvalg av navn synes tilfeldig og bør relateres til skolen **Obs!** Endringer som mangler kildehenvisning og/eller avviker fra en objektiv fremstilling, kan bli fjernet.
* Ole Kristen Harborg (f. 1936)
* Ola Johnsrud (f. 1940)
* Jan Stenerud (f. 1942)
* Sidsel Ryen (f. 1943)
* Arne Scheie (f. 1944)
* Arild Andersen (f. 1945)
* Anne Gjevang (f. 1948)
* Åse Kleveland (f. 1949)
* Frank Grønlund (f. 1952)
* Olav Christopher Jenssen (f. 1954)
* Pål Thowsen (f. 1955)
* Arnfinn Fagerli (f. 1956)
* Espen Dietrichs (f. 1956)
* Anne Grete Preus (f. 1957)
* Erik Solér (f. 1960)
* Robert Stoltenberg (f. 1965)
* Arne Hurlen (f. 1970)
* Thomas Alsgaard (f. 1972)
* Trond Fausa Aurvåg (f. 1972)
* Elisa Røtterud (f. 1979)
* Else Kåss Furuseth (f. 1980)
* Herman Bernhoft (f. 1981)

Eksterne lenker
---------------

* Nettsted

  


| * v
* d
* r
Offentlige videregående skoler i Viken |
| --- |
| Asker • Askim • Bjertnes • Bjørkelangen • Bleiker • Borg • Buskerud • Drammen • Drømtorp • Dønski • Eidsvoll • Eikeli • Frederik II • Frogn • Glemmen • Gol • Greåker • Halden • Holmen • Hvam • Hønefoss • Jessheim • Kalnes • Kirkeparken • Kjelle • Kongsberg • Lier • Lillestrøm • Lørenskog • Mailand • Malakoff • Mysen • Nadderud • Nannestad • Nes • Nesbru • Nesodden • Numedal • Ringerike • Roald Amundsen • Rosenvilde • Rud • Rælingen • Røyken • Sandvika • Skedsmo • Ski • Stabekk • St. Hallvard • St. Olav • Strømmen • Sørumsand • Valler • Vestby • Ål • Ås • Åssiden | Viken |
| **Kilde:** Viken fylkeskommune - Videregående skoler |


| * v
* d
* r
Offentlige skoler i Lillestrøm kommune |
| --- |
| Grunnskoler | 
* Asak
* Bingsfoss
* Blaker
* Brånås
* Bråtejordet
* Dalen
* Frogner
* Frydenlund
* Garderåsen
* Gjellerås
* Hovinhøgda
* Kjeller
* Kjellervolla
* Riddersand
* Sagdalen
* Skjetten
* Skåningsrud
* Stalsberg
* Stav
* Sten-Tærud
* Sørum
* Sørumsand
* Tæruddalen
* Vardeåsen
* Vesterskauen
* Vigernes
* Volla
* Østersund
* Åsenhagen

 |  |
| Videregående skoler | 
* Lillestrøm videregående skole
* Skedsmo videregående skole
* Strømmen videregående skole
* Sørumsand videregående skole

 |
| Høyere utdanning | 
* Oslomet – storbyuniversitetet

 |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** ISNI **·** Nasjonalt skoleregister **·** Brønnøysundregistrene
 |